CELEX: 32015R1475
Language: hr
Date: 2015-08-27 00:00:00
Title: Uredba Komisije (EU) 2015/1475 оd 27. kolovoza 2015. o izmjeni Uredbe (EU) br. 284/2013 u pogledu prijelaznih mjera koje se primjenjuju na postupke o sredstvima za zaštitu bilja (Tekst značajan za EGP)

28.8.2015   
            
            
               HR
            
            
               Službeni list Europske unije
            
            
               L 225/10
            
         UREDBA KOMISIJE (EU) 2015/1475
   оd 27. kolovoza 2015.
   o izmjeni Uredbe (EU) br. 284/2013 u pogledu prijelaznih mjera koje se primjenjuju na postupke o sredstvima za zaštitu bilja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 78. stavak 1. točku (b),
   budući da:
   
               (1)
            
            
               Uredbom Komisije (EU) br. 284/2013 (2) stavljena je izvan snage Uredba Komisije (EU) br. 545/2011 (3) te su utvrđeni novi zahtjevi u pogledu podataka o sredstvima za zaštitu bilja.
            
         
               (2)
            
            
               Kako bi se državama članicama i zainteresiranim strankama omogućilo da se pripreme za ispunjavanje tih novih zahtjeva, Uredbom (EU) br. 284/2013 utvrđene su prijelazne mjere povezane kako s dostavljanjem podataka za zahtjeve za odobrenje, produljenje odobrenja ili izmjenu uvjeta za odobrenje aktivnih tvari, tako s dostavljanjem podataka za zahtjeve za registraciju, kako je navedeno u članku 28. Uredbe (EZ) br. 1107/2009, kojim su obuhvaćeni produljenje registracije ili izmjena registracije sredstava za zaštitu bilja.
            
         
               (3)
            
            
               Očekivalo se da će svi zahtjevi za produljenje registracije za sredstva koja sadržavaju aktivne tvari za koje je uvrštenje produljeno u skladu s Uredbom Komisije (EU) br. 1141/2010 (4) biti podneseni do 31. prosinca 2015. U tom bi se slučaju Uredba (EU) br. 545/2011 primjenjivala na te zahtjeve. No čini se da će neki od tih zahtjeva morati biti podneseni nakon 31. prosinca 2015.
            
         
               (4)
            
            
               Kako bi se osiguralo da svi zahtjevi za produljenje registracije sredstava za zaštitu bilja koja sadržavaju tvari za koje je uvrštenje produljeno u skladu s Uredbom (EU) br. 1141/2010 podliježu istim zahtjevima u pogledu podataka, primjereno je predvidjeti prijelazne mjere tako da se zahtjevi u pogledu podataka iz Uredbe (EU) br. 545/2011 primjenjuju na sve takve zahtjeve.
            
         
               (5)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   U članku 4. stavku 1. Uredbe (EU) br. 284/2013 dodaje se sljedeći podstavak:
   
      „Uredba (EU) br. 545/2011 i dalje se primjenjuje u pogledu postupaka o produljenju registracije za sredstva za zaštitu bilja u skladu s člankom 43. stavkom 2. Uredbe (EZ) br. 1107/2009, nakon produljenja uvrštenja za aktivnu tvar provedenog u skladu s Uredbom (EU) br. 1141/2010.”
   
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. kolovoza 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Uredba Komisije (EU) br. 284/2013 od 1. ožujka 2013. o utvrđivanju zahtjeva u pogledu podataka o sredstvima za zaštitu bilja u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja.(SL L 93, 3.4.2013., str. 85.).
   
      (3)  Uredba Komisije (EU) br. 545/2011 od 10. lipnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu zahtjeva za podacima za sredstva za zaštitu bilja (SL L 155, 11.6.2011., str. 67.).
   
      (4)  Uredba Komisije (EU) br. 1141/2010 od 7. prosinca 2010. o utvrđivanju postupka za produljenje uvrštenja druge grupe aktivnih tvari u Prilog I. Direktivi Vijeća 91/414/EEZ i utvrđivanju popisa tih tvari (SL L 322, 8.12.2010., str. 10.).